jkorsvik/nowiki_second_scrape_merged huggingface dataset:
Glasgow Audi

Glasgow Audi er et forhandleranlegg på 20 000 m² i Glasgow, Skottland for Audi. I dag (2009) er det største i Europa. Senteret inkluderer rom for salg og service, en utendørs off-road testbane, kaféer, en førskole, en restaurant, et museum, et kunstgalleri, og konferanseområde. Anlegget inneholder også treningsområde for alle Audi-ansatte i UK. Bygningskostnadene var på £15 000 000. Senteret var planlagt åpnet den 11. oktober 2004.


== Kilder ==
"World's Largest Audi Centre to Open Next Week", en pressemelding


== Eksterne lenker ==
Litt om anlegget fra forhandlerens hjemmeside
Fajzulla Khodzjajev

Fajzulla Ubajdullajevitsj Khodzjajev (russisk: Файзулла Убайдуллаевич Ходжаев, usbekisk: Fayzulla Ubaydulloyevich Xo‘jayev, persisk: فائض الله خؤاجه, født 1896 i Bukhara, død mars 1938) var en usbekisk politiker og president av Sovjetunionen.
Khodzjajev kom fra en familie av rike handelsfolk. I 1907 ble han sendt av sin far til Moskva. Der oppdaget han raskt den voldsomme forskjellen mellom samtidens europeiske samfunn og teknologi, og de gamle, tradisjonsbundne levemåtene i hans hjemland.
I 1916 ble han medlem av den pan-tyrkiske bevegelsen Jadid, og stiftet det Unge Bokharas Parti ved hjelp av penger fra sin far. Etter den russiske revolusjon inviterte dette partiet bolsjevikene i Tasjkent til å overta makten i Bukhara gjennom revolt i 1917.
Invasjonen mislyktes og Khodzjajev flyktet til Tasjkent. I  september 1920 vendte han tilbake til Bukhara etter at emiren av Bukhara hadde flyktet. Der ble han utnevnt til formann av Bukharas SSR, og unngikk såvidt å bli henrettet av den osmanske hærføreren İsmail Enver under Basmachi-revolten.
Etter reorganiseringen av sovjetrepublikkene i Sentral Asia, og den påfølgende forfølgelse av mistenkte usbekiske nasjonalister i årene 1923−1924, ble Khodzhajev utnevnt til formann av den Usbekiske SSR og var en del av Sovjetunionens kollektive presidentskap.
Khodzjajev var likevel motstander av Josef Stalins diktatoriske lederstil, spesielt i spørsmål som angikk produksjonen av bomull.
I 1937 ble han arrestert, og under moskvaprosessene ble han anklaget for å være «høyre-orientert» trotskist. Han ble henrettet den 13. mars 1938. Han ble offisielt rehabilitert i 1966.
Der er svært få monumenter igjen av ham i det moderne Usbekistan, og selv om farens hus i Bukhara er bevart som et historisk monument, bærer det tittelen «Hjemmet til en rik lokal handelsmann», uten å nevne Khodzhajev.


== Referanser ==
Aleksandr Tsjervjakov

Aleksandr Grigorjevitsj Tsjervjakov (russisk: Александр Григорьевич Червяков; hviterussisk: Аляксандр Рыгоравіч Чарвякоў [Aljaksandr Ryhoravitsj Tsjarvjakow] født 25. februarjul./ 8. mars 1892greg., død 16. juni 1937) var en sovjetisk politiker. Han var blant grunnleggerne av Kommunistpartiet i Hviterussland.
Tsjervjakov ble medlem av Det russiske kommunistpartiet i 1917. I 1920 ble han utnevnt til formann av Revolusjonskomitéen i Minsk, og var involvert i dannelsen av Sovjetunionen.
Han var en av fire formenn av det øverste sovjets presidium (delt presidentskap) under dannelsen av Sovjetunionen, og hadde dette embedet inntil han begikk selvmord den 16. juni 1937.


== Referanser ==
Highams Park

Highams Park er et område i Waltham Forest i London, beliggende 14 km nordøst for Charing Cross. Greenwichmeridianen går gjennom flere av gatene. Highams Park er hovedsakelig en forstand med rundt 11 000 innbyggere og et boligområde med viktorianske rekkehus fra viktoriansk tid og fra 1930-årene.
Området grenser mot skogen Epping Forest i Essex, og i Highams Park finner man en kunstig innsjø som ble dannet da elven Ching ble demmet opp av landskapsarkitekten Humphry Repton. Det finnes flere andre parker, og mange mindre butikker. Området har ikke noe stort supermarked, noe som ikke minst skyldes at lokale pressgrupper har stoppet flere søknader fra Tesco om å etablere et supermarked der. 
Edward Warner kjøpte området i 1849 og hans familie var framstående i området med blant annet statsminister William Gladstone. Da jernbanestasjonen ble åpnet i 1873 begynte Warner å utvikle området som boligområde. Stasjonen ble ombygd i 1900 og stedet fortsatte å vokse i de første tiårene av 1900-tallet, fikk fabrikker, skoler, og kirker. Den første kino kom i 1911 og i 1935 av en annen som siden er ombygd til en snookerhall, en form for biljardspill.


== Referanser ==
Griskhet

Griskhet eller grådighet innebærer et overdrevet egoistisk begjær etter, eller trang til å samle eiendeler kombinert med overdreven sparsomhet, ønske om vinning og gjerrighet. Griskhet er særlig rettet mot å samle penger, rikdom, mat og andre eiendeler, særlig når dette skjer på bekostning av andre.
Griskhet er innenfor katolsk teologi en av de syv dødssynder. Griskhet er, sammen med begjær og fråtseri, en overdrivelses- eller utskeielsessynd. Imidlertid anser Den katolske kirken griskhet som knyttet til samling av rikdommer i sin alminnelighet. Den hellige Thomas Aquinas skrev at griskhet er «en synd mot Gud, akkurat som andre dødsynder, som når en på bekostning av de evige verdier heller vender seg mot de flyktige ting». 
I verket Skjærsildsberget i Dantes Guddommelige komedie forteller Dante om hvordan den angrende ble lagt med ansiktet ned mot bakken for å ha vært for opptatt av verdslige tanker. Grådighet og gjerrighet er andre betegnelser på slik syndefull adferd. I dette ligger også illojalitet, svik, og forræderi for å oppnå personlige fordeler, for eksempel gjennom bestikkelser. Hamstring av materielle goder, tyveri og svindel, misbruk av maktposisjon er alle handlinger som kan være preget av griskhet.
Innen buddhismen ansees griskhet som en feilaktig oppfatning om at materielle goder er veien til lykke.
Ching (England)

Ching er en elv som renner fra Epping Forest i Essex til Lee i Waltham Forest.
Den er demmet opp på to steder, ved Connaught Water i Loughton og Waltham Abbey, og i Highams Park.
Elven renner gjennom Chingford. Selv om det kan se ut som om byen har navn etter elven, «krysningssted i Ching», er det omvendt idet elvens navn er en tilbakedannelse fra bynavnet.
I 2009 annonserte Thames Water en undersøkelse som hadde til mål å redusere forurensningen i dens nedre løp som er forsaket av kloakk og avfallsvann fra avløp, dusjer, vaskemaskiner og lignende.


== Referanser ==
Kleifarvatn

Kleifarvatn er den største innsjøen på Reykjanes på Island. Den ligger i den sørlige delen av sprekksonen til Den midtatlantiske ryggen. Det går en sti til innsjøen og to områder med høye temperaturer ligger like ved, Seltún/Krýsuvík og en annen like øst. Det største dypet i innsjøen er 97 m. Etter et stort jordskjelv i 2000 begynte innsjøen å forsvinne og i dag er overflata 20 % mindre.
Kleifarvatn er også den islandske tittelen på en kriminalroman av Arnaldur Indriðason som på norsk har blitt omsatt til Vannet. Boka blei utgitt i 2007.


== Eksterne lenker ==
Diverse bilder av innsjøen
Biletgalleri av Kleifarvatn
National Geographic om innsjøen
Andrej Gromyko

Andrej Andrejevitsj Gromyko (russisk: Андрей Андреевич Громыко, hviterussisk: Андрэй Андрэевіч Грамыка, født 5. julijul./ 18. juli 1909greg., død 2. juli 1989) var en sovjetisk politiker og diplomat. Gromyko var Sovjetunionens utenriksminister 1957−1985 og deretter Sovjetunionens president 1985−1988.


== Liv og virke ==


=== Bakgrunn ===
Andrej Gromyko ble født i en bondefamilie i den hviterussiske landsbyen Staryje Gromyki, i nærheten av Gomel. Han studerte jordbruk ved Minsk skole for jordbruksteknikk og tok avgangseksamen i 1936. 


=== Tidlig karriere ===

Senere arbeidet han som økonom ved Økonomisk Institutt i Moskva. Gromyko ble ansatt i utenriksdepartementet i 1939 etter Josef Stalins utrenskelser i den delen av departementet som hadde ansvaret for Nord- og Sør-Amerika. 


=== Ambassadør ===
Han ble snart sendt til USA, hvor han først arbeidet og senere ble utnevnt til ambassadør i den sovjetiske ambassade.
Han spilte en viktig rolle i å koordinere samarbeidet mellom USA og Sovjetunionen under andre verdenskrig, og var en fremtredende skikkelse under hendelser som Jaltakonferansen. Den 10. april 1946 fratrådte han sin stilling i Washington og begynte å arbeide med FN-spørsmål.
I 1946 ble han Sovjetunionens representant i FNs sikkerhetsråd. Han var ambassadør i Storbritannia fra 1952 til 1953.


=== Utenriksminister ===

Han var deretter Sovjetunionens utenriksminister, og forble det i 28 år. Han ble direkte involvert i Cubakrisen og møtte USAs president John F. Kennedy under krisen. Gromyko hjalp også til med nedrustningsavtaler som ABM-avtalen, SALT-avtalene, INF-avtalen og Start-avtalene. I Bresjnevs regjeringstid deltok han i avspenningspolitikken mellom supermaktene USA og Sovjetunionen, og var aktiv i arbeidet med ikke-angrepspakten mellom Tyskland og Sovjetunionen.
Gromyko trodde alltid på Sovjetunionens status som supermakt, og stod fast på at ingen viktige internasjonale avtaler kunne oppnås uten dens deltagelse.


=== Senere verv ===
I 1985 ble Gromyko erstattet av Eduard Sjevardnadse som utenriksminister. Da var han blitt den sovjetiske utenriksminister som hadde bekledt dette embedet lengst.  Gromyko ble medlem av Politbyrået i 1973, og ble formann av Det øverste sovjet - og dermed landets (rent seremonielle) statsoverhode - fra 2. juli 1985 til 1. oktober 1988. Hans konservative innstlling førte til at han da ble fortrengt fra embedet.  
Han døde i Moskva året etter, den 2. juli 1989.
Gromyko hadde en kone ved navn Ljudmila (død 2004) og en sønn ved navn Anatolij (født 1932).


== Referanser ==


== Eksterne lenker ==
(en) Andrei Gromyko – kategori av bilder, video eller lyd på Commons 
(en) Andrej Gromyko på Internet Movie Database 
(fr) Andrej Gromyko på Allociné 
(en) Andrej Gromyko hos The Movie Database
Tilbakedannelse (lingvistikk)

Tilbakedannelse er et fenomen i etymologien som består i at man danner et nytt leksem (eller noe mer upresist, et «ord») ved å fjerne reelle eller antatte suffikser. De oppstår som kortere former dannet av lengre ord, men kan over tid forvanskes slik at dette ikke alltid er like åpenbart. Særlig innen stedsnavnsforskning kan tilbakedannelser skape grunnlag for feilaktige tolkninger. 
Tilbakedannelser ligner ofte på reanalyser i folkeetymologi, idet de i mange tilfeller baserer seg på en feilaktig forståelse av det opprinnelige ordet. 
Noen vanlige kilder for tilbakedannelser er:

Lånord som brukes som grunnlag for å lage nye leksemer.
homo sapien som entallsform av homo sapiens (homo sapiens er entall, flertall ville vært homines sapientes)Dannelse av entallsformer av substantiver som opprinnelig kun er flertallsord.
ert fra norrønt ertr, opprinnelig kun et flertallsord
bukse fra bukser, opprinnelig kun et flertallsordDannelse av verb eller substantiv fra annen ordklasse
dust fra dustete
synse – fra synsingStedsnavn som blir feiltolket
Ching fra Chingford (øyensynlig «krysningssted i Ching», men opprinnelig cëgingaford, «de som bor ved det stutte krysningsstedet»)
Tilbakedannelse

Tilbakedannelse kan vise til:

Tilbakedannelse (biologi)
Tilbakedannelse (lingvistikk)
God of War

God of War er en serie av action-eventyrspill. Serien debuterte i 2005 på PlayStation 2 med tittelen God of War.


== Liste over spill ==
4. serierunde i Toppserien 2007

4. serierunde i Toppserien 2007 starta den 5. mai klokka 16:00. 


== Fakta ==


== Eksterne lenker ==
Toppserien 2007: Terminliste og resultater på altomfotball.no
Arthur Andersen

Arthur Andersen LLP var et av verdens største revisjonskonsern frem til 2002. Norsk-amerikaneren Arthur E. Andersen grunnla selskapet i USA i 1913, og bygde opp et fremgangsrikt, internasjonalt nettverk. Foruten revisjon ble det også drevet en omfattende rådgivningsvirksomhet under navnet Andersen Consulting. I 1999 ble denne kjøpt ut av noen av deleierne etter en bitter, intern strid. Andersen Consulting byttet navn i 2001 til Accenture.
Arthur Andersen var sammen med konkurrentene KPMG, Deloitte, Ernst & Young og PwC en av «The Big Five» («De fem store»), en gruppe med store, globale revisjonsselskaper som i dag kalles for «The Big Four» («De fire store»). 
I forbindelse med Enron-skandalen i 2002, ble Arthur Andersen anklaget for å hindre rettsforfølgningen (engelsk: obstructing justice) etter påstandene om at ansatte forsøkte å makulere dokumentasjon som var relatert til revisjonsoppdraget i Enron. Nancy Temple, i Andersen juridisk avdeling, og David Duncan, ansvarlig for Enron-regnskapet, ble syndebukkene i denne skandalen, da de hadde gitt ordrene om å makulere dokumentene. Siden det amerikanske finanstilsynet SEC ikke tillater at tidligere dømte forbrytere (selskapet ble ansett som en forbryter) reviderer offentlige selskaper, godtok de å overgi lisenser og rettigheter til å bedrive revisjon under SEC, den 31. august 2002. Dette satte en umiddelbar stopper for selskapets operasjoner.


== Se også ==
Accenture


== Eksterne lenker ==
(en) Offisielt nettsted 
(en) Arthur Andersen – kategori av bilder, video eller lyd på Commons
PIC mikrokontroller

PIC er en familie med mikrokontrollerere fra det amerikanske firmaet Microchip Technology.
PIC mikrokontrollerne har Harvard Arkitektur, og bygger på PIC1650 fra General Instrument. 
Ordet PIC var opprinnelig en forkortelse for «Programmable Intelligent Computer».
Microchip annonserte nylig at de hadde solgt 5 milliarder PIC mikrokontrollere.
Earl Hindman

Earl Hindman (født 20. oktober 1942 i Bisbee i Arizona, død 29. desember 2003 i Stamford, Connecticut) var en amerikansk skuespiller. Han var med i komiserien Ti tommeltotter med Tim Allen og andre kjente skuespillere, en serie som gikk gjennom det meste av 1990-årene. Her spilte han karakteren Wilson. Han spilte også i såpeoperaen Ryan's Hope, hvor han spilte detektiven Bob Reid. Også dette var en serie som gikk i mange år.


== Eksterne lenker ==
(en) Earl Hindman på Internet Movie Database 
(sv) Earl Hindman i Svensk Filmdatabas 
(fr) Earl Hindman på Allociné 
(en) Earl Hindman på AllMovie 
(en) Earl Hindman hos The Movie Database 
(en) Earl Hindman hos Internet Broadway Database
Alessandro Andrei

Alessandro Andrei (født 3. januar 1959 i Firenze) er en tidligere italiensk kulestøter som deltok i de olympiske leker 1984 i Los Angeles, 1988 i Seoul og 1992 i Barcelona.
Andrei ble olympisk mester i friidrett under OL 1984 i Los Angeles. Han vant konkurransen i kulestøt for menn med 21,26 foran Michael Carter og Dave Laut begge fra USA.


== OL-medaljer ==
 1984  Los Angeles - Gull i  friidrett, kulestøt menn  Italia


== Referanser ==


== Eksterne lenker ==
(de) Alessandro Andrei – Munzinger Sportsarchiv 
(en) Alessandro Andrei – Olympics.com 
(en) Alessandro Andrei – Olympic.org 
(en) Alessandro Andrei – Olympedia 
(en) Alessandro Andrei – Sports-Reference (OL-resultater – arkivert) 
(it) Alessandro Andrei – Italias olympiske komité 
(en) Alessandro Andrei – World Athletics 
(it) Alessandro Andrei – FIDAL 
(en) Alessandro Andrei – Track and Field Statistics
Morskogen stasjon

Morskogen stasjon er en tidligere jernbanestasjon på Dovrebanen ved Morskogen i Eidsvoll. Stasjonen ble opprettet i 1880 samtidig som jernbaneforbindelsen mellom Eidsvoll og Hamar ble fullført. Stasjonen het opprinnelig Ulvin, og senere Ulven i 1884, før den i 1903 skiftet navn til Morskogen.
I 1965 ble stasjonen fjernstyrt uten bemanning, og i 1983 ble stasjonen nedlagt og gjort om til et fjernstyrt kryssingsspor. Ved åpningen av nytt dobbeltspor med tunnel i desember 2015 ble Morskogen stasjon liggende utenfor banens trasé, og den tidligere togtraseen på stedet er gjort om til gang- og sykkelvei.Vokterboligen brukes nå som turisthytte for Hamar og Hedemarken turistforening.Morskogen stasjon ligger 129,3 moh og 84,05 km fra Oslo S.

		


== Referanser ==


== Litteratur ==
Bjerke, Thor og Holom, Finn (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 78–79. ISBN 82-90286-28-7. CS1-vedlikehold: Flere navn: forfatterliste (link)
Dahl, Aasmund, red. (1988). NSBs bygningsregistrering: Hamar distrikt: Eidsvoll-Dombåsbanen. 1. NSB Arkitektkontoret. s. 37–46. 


== Eksterne lenker ==
(no) Morskogen stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Hedemarksbanen
Strandlykkja stasjon

Strandlykkja stasjon er en tidligere jernbanestasjon på Dovrebanen ved Strandlykkja i Stange kommune i Innlandet fylke. Stasjonen ble opprettet som lastespor i 1882, to år etter at jernbaneforbindelsen mellom Eidsvoll – Hamar ble fullført. Stasjonen het opprinnelig Strandløkken, og senere Strandløkka i 1922, før den i 1941 skiftet navn til Strandlykkja.
I 1911 ble lastesporet oppgradert til et stoppested, og siden til stasjon i 1945. Under 2. verdenskrig var det harde kamper her. I 1965 ble stasjonen fjernstyrt uten bemanning og i 1983 ble stasjonen nedlagt og gjort om til et fjernstyrt kryssingsspor. I desember 2015 åpnet ny dobbeltsporstrekning forbi den nedlagte stasjonen, med gang- og sykkelveien «Mjøstråkk» parallelt og med noe endret trasé for fylkesvei 229. Ved stasjonsområdet et er bygget en molo for småbåttrafikken og oppført et servicebygg. Bygningene ved stasjonen er revet.Strandlykkja stasjon lå 130,4 moh og 89,81 km fra Oslo S.


== Referanser ==


== Litteratur ==
Bjerke, Thor og Holom, Finn (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 78–79. ISBN 82-90286-28-7. CS1-vedlikehold: Flere navn: forfatterliste (link)
Dahl, Aasmund, red. (1988). NSBs bygningsregistrering: Hamar distrikt: Eidsvoll-Dombåsbanen. 1. NSB Arkitektkontoret. s. 47–56. 


== Eksterne lenker ==
(no) Strandlykkja stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Hedemarksbanen
Bergseng stasjon

Bergseng stasjon er en tidligere jernbanestasjon på Dovrebanen ved Bergseng i Ringsaker kommune i Innlandet fylke. Stasjonen ble opprettet i 1884 etter at jernbaneforbindelsen mellom Hamar og Sel ble fullført. Stasjonen ble nedgradert til stoppested i 1923, men ble siden oppgradert til stasjon igjen i 1945. I 1966 ble stasjonen fjernstyrt uten bemanning og i 1988 ble stasjonen nedlagt og gjort om til et fjernstyrt kryssingsspor. Bergseng stasjon ligger for øvrig 174,71 km fra Oslo S.


== Litteratur ==
Bjerke, Thor og Holom, Finn (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 81. ISBN 82-90286-28-7. CS1-vedlikehold: Flere navn: forfatterliste (link)
Dahl, Aasmund, red. (1988). NSBs bygningsregistrering: Hamar distrikt: Eidsvoll-Dombåsbanen. NSB Arkitektkontoret. s. 95–106. 


== Eksterne lenker ==
(no) Bergseng stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Gudbrandsdalsbanen
Fåberg stasjon

Fåberg stasjon er en tidligere jernbanestasjon på Dovrebanen ved tettstedet Fåberg i Lillehammer kommune Innlandet fylke. Stasjonen ble opprettet i 1894, etter at strekningen mellom Hamar og Sel ble fullført. Dagens stasjonsbygning ble bygget i 1912, og er tegnet av arkitekt Harald Kaas. I 1965 ble persontrafikken nedlagt, året etter ble strekningen fjernstyrt. På grunn av omfattende godstrafikk ved stasjonen, ble den likevel bemannet fram til 1975. Siden har Fåberg vært fjernstyrt kryssingsspor. Fåberg stasjon ligger for øvrig 191,68 km fra Oslo S og tre km nord for militærleiren Jørstadmoen.
Fåberg stasjon ble også benyttet ofte av forfatteren Bjørnstjerne Bjørnson i forbindelse med at hans gård Aulestad ligger ti km nordvest for stasjonen.


== Litteratur ==
Thor Bjerke, Finn Holom (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 80–81. ISBN 82-90286-28-7. 
Aasmund Dahl, red. (1988). NSBs bygningsregistrering: Hamar distrikt: Eidsvoll-Dombåsbanen bind 2. NSB Arkitektkontoret. s. 143–152. 


== Eksterne lenker ==
(no) Fåberg stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Gudbrandsdalsbanen
Markedsplan

Markedsplan betegner en konkret beskrivelse av de markedsaktiviteter som en næringsvirksomhet skal iverksette for en gitt periode med spesifikasjon av mål og strategi inkludert tidsplan, kostnader og forventede resultater uttrykt i markedsandel og verdi. Det kan være hensiktsmessig å bryte ned ressursinnsats og estimerte resultater i forhold til mediainnsats og -muligheter, geografiske områder, segmenter, produkter mv.
Planen er en konsekvens av en situasjonsanalyse og markedsundersøkelse. De to sentrale elementene i markedsplanen er markedsmål og markedsstrategi.


== Markedsplanlegging ==
Markedsplanlegging gjennomføres med større eller mindre økonomisk og arbeidsmessig innsats avhengig av markedsføringens rolle i bedriften. En bedrift kan være salgsorientert og ha større eller mindre grad av kompleksitet knyttet til salgsoppgaven. Den kan være organisasjonsorientert på tilsvarende måte, og den kan være produktorientert. Hvis kompleksiteten er stor på alle disse områdene er bedriften komplisert å administrere på den måten at det kreves stor innsats i administrativt arbeid.


== Markedsmål ==
Markedsmål skal gi uttrykk for hva en ønsker å oppnå med etableringen. Markedsmål kan beskrives på flere måter, men vanligst er det å ha et salgsbudsjett som angir en økonomisk forventning.
Uten klare mål vil det bli vanskelig å oppnå de resultatene man ønsker. Derfor er det viktig å sette opp klare og tydelige målsetninger for perioden. Husk at målene bør oppfylle SMART-kravet, ved at de er:

Specific: Målet må være konkret og klart definert.
Measurable: Det må være mulig å måle fremdrift og oppnåelse av målet.
Attainable: Målet må være realistisk og oppnåelig.
Relevant: Målet må være viktig for bedriften og knyttet til kjernevirksomheten.
Timely: Du må ha en klar tidsangivelse for når målet skal være nådd.


== Segmentering ==
Segmentering er å definere bedriftens målgrupper som er dens potensielle kjøpere. I forhold til bedriftens administrative kompleksitet legges det en innsats i å tilby produkter til bestemte markedssegmenter (forbruker- eller brukergrupper) basert på demografiske data (alder, kjønn, bosted, yrke, inntekt o.l.) eller annen statistikk. Et hovedskille i markedssegmenteringen går mellom bedriftskunder (bedriftsmarked), institusjonskunder (institusjonsmarked) og forbrukere (konsument- og privatmarkeder).


== Markedsstrategi ==
For å ha en realistisk plan må bedriften best mulig orientere sitt tilbud i forhold til potensielle kunders behov og kjøpsvurderinger og tilrettelegge bedriftens salgsarbeid i forhold til definerte målgrupper.
Viktige punkt i markedsstrategien er produktet, prisen, plassen, personalet og påvirkningen som er basisord for videre vurderinger og planlegging av bedriftens markedsstrategi.


== Referanser ==


== Se også ==
Handelsbedrifter
Kompleksitetsteori
Markedsrespons
Strategi
Eublepharidae

Eublepharidae er en gruppe gekkoer. Medlemmene i denne gruppen har bevegelige øyelokk, legger egg med mykt skall, og har aldri festeskiver på tærne. Dette er opprinnelige bygningstrekk, og Eublepharidae regnes derfor som en basal delgruppe av gekkoer. Utbredelsen er også typisk for basale grupper: det er få arter, og gruppen har en usammenhengende forekomst i flere verdensdeler.
Artene i Eublepharidae blir ofte regnet til underfamiliene Eublepharinae og Aeluroscalabotinae (kattegekko) i en stor familie, Gekkonidae, som omfatter alle gekkoer.


== Eksterne lenker ==
(en) Eublepharidae i Encyclopedia of Life 
(en) Eublepharidae i Global Biodiversity Information Facility 
(en) Eublepharidae hos Fossilworks 
(en) Eublepharidae hos ITIS 
(en) Eublepharidae hos NCBI 
(en) Kategori:Eublepharidae – bilder, video eller lyd på Wikimedia Commons 
Eublepharidae – detaljert informasjon på Wikispecies 
The Reptile Database - Eublepharidae